

**มาตรการเผยแพร่ข้อมูลต่อสาธารณะ**

……………………………………………

มาตรการเผยแพร่ข้อมูลต่อสาธารณะของเทศบาลตำบลท่างิ้ว กำหนดขึ้นเพื่อการอำนวยความสะดวกกรและตอบสนองความต้องการของประชาชนในการเผยข้อมูลข่าวสาร เพื่อให้เกิดการบริหารกิจการบ้านเมืองที่ดี เป็นประโยชน์สุขต่อประชาชน และเกิดการโปร่งใส่ในการดำเนินงานของหน่วยงานของภาครัฐ เทศบาลตำบลท่างิ้วจึงมีแนวทางและมาตรการเผยแพร่ข้อมูลต่อสาธารณะดังนี้

๑. แนวทางการพัฒนาและพิจารณาเนื้อหาในการเผยแพร่ข้อมูลข่าวสารต่อสาธารณะผ่านเว็บไซต์ของหน่วยงาน

1.1 ปรับปรุงและพัฒนาเว็บไซต์ของหน่วยงานให้มีความทันสมัย เป็นปัจจุบัน โดยคำนึงถึงความเหมาะสมกับสถานการณ์ และความพร้อมของบุคคลากร/ทรัพยากรในหน่วยงาน

๑.๒ เผยแพร่ข้อมูลข่าวสารตามแนวทางการประเมินคุณธรรมและความโปร่งใส่ในการดำเนินงานของหน่วยงานภาครัฐ

๑.๓ ให้ความสำคัญกับการคุ้มครองข้อมูลส่วนบุคคล การรักษาความมั่นคงปลอดภัยบนเว็บไซต์

๒. แนวทางการเผยแพร่ข้อมูลข่าวสารต่อสาธารณะต้องเผยแพร่ต่อสาธารณะ ได้แก่

๒.๑ลักษณะ/ประเภทข้อมูลที่หน่วยงานต้องเผยแพร่ต่อสาธารณะได้แก่

(๑) โครงสร้างและการจัดองค์กรในการดำเนินงาน

(๒) สรุปอำนาจหนาที่ที่สำคัญและวิธีดำเนินงาน

(๓) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงาน

(๔) กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผน และนโยบาย

(๕) แผนงาน โครงการ ความก้าวหน้าของการดำเนินงาน การใช้จ่ายงบประมาณผลผลิต/ผลลัพธ์ของโครงการ การประเมินผลการปฏิบัติงานของหน่วยงาน

(๖) แผนการจัดซื้อจัดจ้างประจำปี

(๗) อื่นๆ ตามความเหมาะสม

๒.๒ ระบุวิธีการ ขั้นตอนการดำเนินงาน ระบุเวลาการดำเนินการและผู้มีหน้าที่รับผิดชอบในการเผยแพร่ข้อมูลต่อสาธารณะอย่างชัดเจน

๒.๓ กำหนดกลไกการกำกับติดตามการดำเนินงานเผยแพร่ข้อมูล

๓. กรณีเหตุการณ์สำคัญ ฉุกเฉิน/เร่งด่วนเกิดขึ้นในพื้นที่ตำบลท่างิ้ว และมีผลกระทบต่อภาพลักษณ์ของตำบล ให้หัวหน้าหน่วยงานที่เกี่ยวข้องกับเหตุการณ์ดังกล่าว รายงานสถานการณ์ให้ปลัดเทศบาลหรือนายกเทศมนตรี ทราบโดยด่วน

(นายชินกร นาคนาศักดิ์)

นายกเทศมนตรีตำบลท่างิ้ว

วันที่ 7 มกราคม 2562